|  |  |
| --- | --- |
|  |  |
| Määrus | 03.02.2025 nr 4 |
| Majandus- ja infotehnoloogiaministri 30. mai 2023. a määruse nr 30 „Ettevõtja varustuskindluse toetuse tingimused ja kord“ muutmine |  |

Määrus kehtestatakse välissuhtlemisseaduse § 8 lõike 4 ja Vabariigi Valitsuse 29. novembri 2021. a määruse nr 108 „Taaste- ja vastupidavuskava elluviimise korraldus ja toetuse andmise üldtingimused“ § 8 lõike 1 alusel.

Majandus- ja infotehnoloogiaministri 30. mai 2023. a määruses nr 30 „Ettevõtja varustuskindluse toetuse tingimused ja kord“ tehakse järgmised muudatused:

**1)** paragrahvi 2 tekst sõnastatakse järgmiselt:

„(1) Määruse alusel antakse toetust vähese tähtsusega abina Euroopa Komisjoni määruse (EL) 2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 2023/2831, 15.12.2023, lk 1–12, edaspidi *VTA määrus*), tähenduses, millele kohaldatakse nimetatud määrust ja konkurentsiseaduse § 33 või riigiabina Euroopa Komisjoni määruse (EL) nr 651/2014 ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks (ELT L 187, 26.06.2014, lk 1–78) (edaspidi *üldine grupierandi määrus*), tähenduses, millele kohaldatakse nimetatud määrust ja konkurentsiseaduse § 342, järgmiselt:

1) paragrahvi 7 lõike 2 punktides 1 ja 2 sätestatud tegevusteks antav toetus on investeeringuteks ettenähtud abi taastuvallikatest toodetud energia ja vesiniku ning tõhusa koostootmise edendamiseks üldise grupierandi määruse artikli 41 tähenduses või vähese tähtsusega abi;

2) paragrahvi 7 lõike 2 punktides 3–5 sätestatud tegevusteks antav toetus on vähese tähtsusega abi.

(2) Määruse alusel ei anta abi:

1) ettevõtjale, kellele Euroopa Komisjoni varasema otsuse alusel, millega abi on tunnistatud ebaseaduslikuks ja siseturuga kokkusobimatuks, esitatud korraldus abi tagasimaksmiseks on täitmata;

2) VTA määruse artikli 1 lõikes 1 sätestatud juhtudel;

3) üldise grupierandi määruse artikli 1 lõigetes 2–6 sätestatud juhtudel;

4) raskustes olevale ettevõtjale.“;

**2)** paragrahvi 4 punkti 11 täiendatakse pärast sõna „seadmega“ sõnadega „või elektrivõrguga liitumine“;

**3)** paragrahvi 4 punktis 3 asendatakse tekstiosa „komisjoni määruse (EL) nr 651/2014 ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks (ELT L 187, 26.06.2014, lk 1–78, edaspidi *üldine grupierandi määrus*)“ sõnadega „üldise grupierandi määruse“;

**4)** paragrahvi 7 lõiget 2 täiendatakse punktiga 5 järgmises sõnastuses:

„5) ehitusprojekti eelprojekti koostamine, kui eelprojekt on vajalik punktides 1 või 3 sätestatud tegevuse elluviimiseks ning eelprojekti valmimise kuupäev on hilisem kui 2022. a 20. juuli.“;

**5)** paragrahvi 7 lõige 4 sõnastatakse järgmiselt:

„(4) Taotleja ei tohi alustada projektiga seotud tegevusi ega võtta kohustusi nimetatud tegevuste elluviimiseks enne taotluse esitamist, välja arvatud lõike 2 punktis 5 sätestatud tegevuse puhul.“;

**6)** paragrahvi 8 lõike 3 punkt 1 tunnistatakse kehtetuks;

**7)** paragrahvi 8 lõiget 3 täiendatakse punktiga 8 järgmises sõnastuses:

„8) elektrivõrguga liitumistasu.“;

**8)** paragrahvi 8 täiendatakse lõikega 41 järgmises sõnastuses:

„(41) Paragrahvi 7 lõike 2 punktis 5 sätestatud tegevusel on toetatav kulu ehitusprojekti eelprojekti koostamise maksumus.“;

**9)** paragrahvi 9 lõige 1 sõnastatakse järgmiselt:

„(1) Projekti abikõlblikkuse periood algab taotluse esitamise kuupäevast või taotluses märgitud ja taotluse rahuldamise otsuses määratud hilisemast kuupäevast ja lõpeb taotluse rahuldamise otsuses määratud kuupäeval, kuid hiljemalt 31. märtsil 2026. Juhul kui § 7 lõike 2 punktis 5 sätestatud tegevuse elluviimisega on alustatud enne taotluse esitamist, määrab vahendusasutus taotleja soovil nimetatud tegevuse osas taotluse rahuldamise otsuses taotluse esitamisest varasema abikõlblikkuse perioodi alguskuupäeva.“;

**10)** paragrahvi 9 lõikes 4 ning § 25 lõikes 1 asendatakse tekstiosa „detsembril 2025“ tekstiosaga „märtsil 2026“;

**11)** paragrahvi 10 lõige 3 sõnastatakse järgmiselt:

„(3) Toetuse maksimaalne osakaal, kui toetust antakse vähese tähtsusega abina, on:

1) 60 protsenti toetatavatest kuludest väikeettevõtja korral;

2) 50 protsenti toetatavatest kuludest keskmise suurusega ettevõtja korral;

3) 40 protsenti toetatavatest kuludest suurettevõtja korral.“;

**12)** paragrahvi 10 täiendatakse lõikega 3¹ järgmises sõnastuses:

„(3¹) Toetuse maksimaalne osakaal, kui toetust antakse kooskõlas üldise grupierandi määruse artikliga 41, on:

1) 45 protsenti § 7 lõike 2 punktis 1 sätestatud tegevuseks;

2) 30 protsenti § 7 lõike 2 punktis 2 sätestatud tegevuseks.“;

**13)** paragrahvi 10 lõiget 4 täiendatakse teise lausega järgmises sõnastuses:

„Toetuse maksimaalset osakaalu ei tõsteta suurettevõtjale § 7 lõike 2 punktides 1 ja 2 sätestatud tegevuseks abi andmisel kooskõlas üldise grupierandi määrusega.“;

**14)** paragrahvi 11 lõige 1 sõnastatakse järgmiselt:

„(1) Toetust võib taotleda Eestis registreeritud äriühing.“;

**15)** paragrahvi 11 lõiked 2 ja 3 tunnistatakse kehtetuks;

**16)** paragrahvi 11 lõike 4 punktid 5–15 sõnastatakse järgmiselt:

„5) jao K alajagu 62 – programmeerimine, konsultatsioonid jms tegevused;

6) jagu L – finants- ja kindlustustegevus;

7) jao N alajagu 69 – juriidilised toimingud ja arvepidamine;

8) jao N alajagu 70 – peakontorite tegevus ning juhtimisalane nõustamine;

9) jao N alajagu 73 – reklaamindus, turu-uuringud ja suhtekorraldus;

10) jao O alajagu 77 – rentimine ja kasutusrent;

11) jao O alajagu 782 –tööjõu rent ja muud tööjõuteenused“;

12) jao S alajagu 92 – hasartmängude ja kihlvedude korraldamine.“;

**17)** paragrahvi 12 lõiget 4 täiendatakse punktiga 6 järgmises sõnastuses:

„6) võrguettevõtja liitumispakkumine, kui liitutakse elektrivõrguga.“;

**18)** paragrahvi 14 lõige 1 tunnistatakse kehtetuks;

**19)** paragrahvi 14 lõige 2 sõnastatakse järgmiselt:

„(2) Taotluse menetlemise tähtaeg on 30 tööpäeva.“;

**20)** paragrahvi 26 punkt 12 sõnastatakse järgmiselt:

„12) kooskõlastama vahendusasutusega toetuse eest loodud ja omandatud vara suhtes olevate õiguste üleandmise korral üleandmise tingimused ning edasise vastutuse vara sihtotstarbelise kasutuse eest, kui üleandmine toimub väikese ja keskmise suurusega ettevõtjast lõppsaaja korral kolme ja suurettevõtjast lõppsaaja korral viie aasta jooksul pärast projekti abikõlblikkuse perioodi lõppemist;“;

**21)** paragrahvi 26 punkt 17 sõnastatakse järgmiselt:

„17) kui lõppsaaja ei ole hankija riigihangete seaduse tähenduses ja teenuse või asja eeldatav maksumus on käibemaksuta võrdne 20 000 euroga või sellest suurem, esitama vähemalt kaks võrreldavat hinnapakkumist üksteisest sõltumatutelt pakkujatelt;“;

**22)** paragrahvi 26 täiendatakse punktiga 18 järgmises sõnastuses:

„18) ostumenetluse läbiviimisel hoiduma huvide konfliktist, kus lõppsaajal või tema nimel tegutseval isikul, kes on kaasatud ostumenetluse ettevalmistamisse või korraldamisse või kes võib muul moel mõjutada selle ostumenetluse tulemust, on finantsalaseid, majanduslikke või muid isiklikke huvisid, mida võib käsitada tema erapooletust ja sõltumatust kahjustavatena.“;

**23)** paragrahvi 28 täiendatakse lõikega 3 järgmises sõnastuses:

„(3) Paragrahvi 26 lõiget 18 ei rakendata projektidele, mille elluviimiseks esitati taotlus enne nimetatud lõike jõustumist.“.

(allkirjastatud digitaalselt)

Erkki Keldo

majandus- ja tööstusminister

(allkirjastatud digitaalselt)

Ahti Kuningas  
kantsler